Վարչական հսկողություն իրականացրած հանձնաժողովն արձանագրել է, որ Քասախ համայնքի ղեկավար Արա Մկրտչյանի հրամանով ստեղծված հանձնաժողովը համայնքի սեփականության գույքագրում է կատարել, սակայն գույքագրման փաստաթղթերն ավագանին չի հաստատել։ 2016 թ.-ի դեկտեմբերի 2-ին համայնքի ղեկավարը հաստատել է համայնքի հիմնական միջոցների հաշվեկշիռը, որում ներառվել է 34 հիմնական միջոցների անվանում՝ 1 մլն 333,769,8 հազար դրամ արժեքով։ 2017 թ.-ի գույքագրման ցուցակում ներառվել է թվով 26 հիմնական միջոցների անվանում՝ 1,871,673,6 հազար դրամ արժեքով։